**Am plecat pe drumul crucii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am plecat pe drumul Crucii

Am plecat pe drumul Crucii

La semnul sfânt al poruncii

’N zorii scumpi,...ai tinereţii,

Când chemarea mi-ai făcut,

Când Cuvântu-am cunoscut

Doamne, din tumultul vieţii!

Când Ţi-am auzit chemarea

Cugetând, că-n alergarea...

Sunt pe drumul, al pierzării,

M-am întors să-Ţi pot urma

Prin Duh Sfânt, rău-a curma

Şi-având gândul,...ascultării.

Din lumea,...şi calea-i largă

Prin hazarduri să m-atragă,

Prin lucruri ce-s trecătoare,

M-am despărţit în nădejdea

Întărindu-mă-n încrederea

Că-mi eşti pavăză-n salvare!

Pe calea-Ţi sublimă, Sfântă

Când inima-n har se-avântă

Paşii vreau să mi-i conduci,

Când trec ades prin cercări

Vreau să lupt în strâmtorări,

Sub stindardul 'naltei cruci!

S-ajung sus, pân-la jertfirea

Celui ce-a dus... răstignirea

Cu-acel tot, firesc din mine,

Biruindu-mi... fiinţa întreagă

Sufletu-mi, să Te-nţeleagă,

Duhul Sfânt, să mă sprijine!

Puteri noi să-mi dea pe cale

'N dorul spre culmi triumfale

Şi-ochii minţii, să-mi lumine,

Ca urcând pe-al crucii drum

Să nu mă-ndoiesc nicicum,

Doamne,…să fiu lângă Tine!

Flavius Laurian Duverna